Der blev for godt en måned siden sat ild til en villa, der tilhører en dansk-tyrkisk familie i Aalestrup. Der blev fundet racistisk graffiti på væggene inden i huset. Politiets efterforskning peger nu på en gruppe unge fra egnen. En dreng, der er under 15 år, har allerede tilstået, men politiet mener, der var flere involveret. Det oplyser vicepolitikommissær Jørn Kresten Nielsen til nordjyske.dk.

Referat:
Det er sandsynligvis en gruppe unge, der står bag en brand med racistiske motiver i Aalestrup. En mindreårig dreng har tilstået.